Avis juridique important

|

31985L0577

Οδηγία 85/577/ΕΟΚ του Συμβουλίου της 20ής Δεκεμβρίου 1985 για την προστασία των καταναλωτών κατά τη σύναψη συμβάσεων εκτός εμπορικού καταστήματος

Επίσημη Εφημερίδα αριθ. L 372 της 31/12/1985 σ. 0031 - 0033 Φινλανδική ειδική έκδοση: Κεφάλαιο 15 τόμος 7 σ. 0083  Ισπανική ειδική έκδοση: Κεφάλαιο 15 τόμος 6 σ. 0131  Σουηδική ειδική έκδοση: Κεφάλαιο 15 τόμος 7 σ. 0083  Πορτογαλική ειδική έκδοση : Κεφάλαιο 15 τόμος 6 σ. 0131

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την προστασία των καταναλωτών κατά τη σύναψη συμβάσεων εκτός εμπορικού καταστήματος - (85/577/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,την πρόταση της Επιτροπής (1),(1) ΕΕ αριθ. C 22 της 29.1.1977, σ. 6 και ΕΕ αριθ. C 127 της 1.6.1978, σ. 6.τη γνώμη του Ευρωπαϊκού Κοινοβουλίου (2),(2) ΕΕ αριθ. C 241 της 10.10.1977, σ. 26.τη γνώμη της Οικονομικής και Κοινωνικής Επιτροπής (3),(3) ΕΕ αριθ. C 180 της 28.7.1977, σ. 39.Εκτιμώντας:ότι η σύναψη συμβάσεων ή η μονομερής ανάληψη υποχρεώσεων μεταξύ εμπόρου και καταναλωτή εκτός εμπορικού καταστήματος αποτελεί συνήθη εμπορική πρακτική στα κράτη μέλη· ότι αυτές οι συμβάσεις και μονομερείς αναλήψεις υποχρεώσεων διέπονται από διαφορετική νομοθεσία, ανάλογα με το κράτος μέλος·ότι οι διαφορές μεταξύ των νομοθεσιών μπορεί να έχουν άμεση επίδραση στη λειτουργία της κοινής αγοράς και συνεπώς ότι είναι αναγκαίο  να υπάρξει προσέγγιση των νομοθεσιών σ’ αυτόν τον τομέα·ότι το προκαταρκτικό πρόγραμμα της Ευρωπαϊκής Οικονομικής Κοινότητας για μια πολιτική προστασίας και ενημέρωσης των καταναλωτών (4) προβλέπει, μεταξύ άλλων, στις παραγράφους 24 και 25, ότι πρέπει να ληφθούν τα κατάλληλα μέτρα για την προστασία των καταναλωτών από κάθε αθέμιτη εμπορική πρακτική στις κατ’ οίκον πωλήσεις· ότι με το δεύτερο πρόγραμμα της Ευρωπαϊκής Οικονομικής Κοινότητας για μια πολιτική προστασίας και ενημέρωσης των καταναλωτών (5)( επιβεβαιώθηκε η συνέχιση των ενεργειών και προτεραιοτήτων του προκαταρκτικού προγράμματος·(4) ΕΕ αριθ. C 92 της 25.4.1975, σ. 2.(5) ΕΕ αριθ. C 133 της 3.6.1981, σ. 1.ότι το ειδικό χαρακτηριστικό των συμβάσεων που συνάπτονται εκτός εμπορικού καταστήματος είναι ότι, κατά κανόνα, οι διαπραγματεύσεις αρχίζουν με πρωτοβουλία του εμπόρου, ενώ ο καταναλωτής είναι τελείως απροετοίμαστος και καταλαμβάνεται εξ απίνης· ότι συχνά ο καταναλωτής δεν είναι σε θέση να συγκρίνει την ποιότητα και την τιμή της προσφοράς με άλλες προσφορές· ότι γενικά αυτό το στοιχείο αιφνιδιασμού δεν υπάρχει μόνο στις συμβάσεις που συνάπτονται στο κατ’ οίκον εμπόριο, αλλά και σε άλλες μορφές συμβάσεων, όταν τη σχετική πρωτοβουλία αναλαμβάνει ο έμπορος εκτός του εμπορικού του καταστήματος·ότι ο καταναλωτής πρέπει να έχει δικαίωμα υπαναχώρησης επί επτά τουλάχιστον μέρες, ώστε να μπορεί να εκτιμήσει τις υποχρεώσεις που απορρέουν από τη σύμβαση·ότι πρέπει να ληφθούν τα κατάλληλα μέτρα, ώστε να διασφαλίζεται ότι ο καταναλωτής θα πληροφορείται εγγράφως ότι διαθέτει αυτή την περίοδο μελέτης·ότι δεν πρέπει να περιοριστεί η ελευθερία των κρατών μελών να διατηρούν ή να θεσπίζουν την ολική ή μερική απαγόρευση της σύναψης συμβάσεων εκτός εμπορικών καταστημάτων, εφόσον κρίνουν ότι το μέτρο αυτό εξυπηρετεί το συμφέρον των καταναλωτών,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 11. Η παρούσα οδηγία εφαρμόζεται στις συμβάσεις παροχής αγαθών ή υπηρεσιών από έναν έμπορο προς έναν καταναλωτή, οι οποίες συνάπτονται:- κατά τη διάρκεια εκδρομής που οργανώνεται από τον έμπορο εκτός του εμπορικού του καταστήματος, ή- κατά τη διάρκεια επίσκεψης του εμπόρου:i) στο σπίτι του ίδιου ή άλλου καταναλωτή,ii) στον τόπο εργασίας του καταναλωτή,όταν η επίσκεψη δεν γίνεται μετά από ρητή αίτηση του καταναλωτή.2. Η παρούσα οδηγία εφαρμόζεται επίσης στις συμβάσεις για την παροχή άλλων αγαθών ή υπηρεσιών, εκτός από εκείνα για τα οποία ο καταναλωτής ζήτησε την επίσκεψη του εμπόρου, υπό τον όρο ότι ο καταναλωτής, όταν ζητούσε την επίσκεψη αυτή, δεν γνώριζε, ή δεν ήταν ευλόγως δυνατόν να γνωρίζει ότι η παροχή αυτών των άλλων αγαθών ή υπηρεσιών συγκαταλέγεται στις εμπορικές ή επαγγελματικές δραστηριότητες του εμπόρου.3. Η παρούσα οδηγία εφαρμόζεται επίσης στις συμβάσεις κατά τις οποίες ο καταναλωτής υπέβαλε προσφορά υπό συνθήκες ανάλογες με τις συνθήκες της παραγράφου 1 ή της παραγράφου 2, έστω και αν η υποβολή της προσφοράς δεν δέσμευε τον καταναλωτή μέχρι την αποδοχή της από τον έμπορο.4. Η παρούσα οδηγία εφαρμόζεται επίσης στις συμβατικές προσφορές τις οποίες υποβάλλει ο καταναλωτής υπό συνθήκες ανάλογες με τις συνθήκες της παραγράφου 1 ή της παραγράφου 2, εφόσον ο καταναλωτής δεσμεύεται από την προσφορά του.Άρθρο 2Για τους σκοπούς της παρούσας οδηγίας:- «καταναλωτής» είναι το φυσικό πρόσωπο το οποίο, με τις συναλλαγές που καλύπτει η παρούσα οδηγία, επιδιώκει σκοπούς που μπορούν να θεωρηθούν άσχετοι με την επαγγελματική του δραστηριότητα·- «έμπορος» είναι το φυσικό ή νομικό πρόσωπο το οποίο, κατά τις ανωτέρω συναλλαγές, ενεργεί με την εμπορική ή επαγγελματική του ιδιότητα, καθώς και κάθε πρόσωπο που ενεργεί εξ ονόματος ή για λογαριασμό ενός εμπόρου.Άρθρο 31. Τα κράτη μέλη μπορούν να αποφασίσουν ότι η παρούσα οδηγία εφαρμόζεται μόνο στις συμβάσεις για τις οποίες ο καταναλωτής οφείλει να καταβάλει ποσό που υπερβαίνει ένα καθορισμένο ύψος. Το όριο αυτό δεν είναι δυνατό να υπερβαίνει τα 60 ECU.Το Συμβούλιο, ύστερα από πρόταση της Επιτροπής, εξετάζει, ανά διετία, και για πρώτη φορά το αργότερο τέσσερα χρόνια μετά την κοινοποίηση της παρούσας οδηγίας, και ενδεχομένως αναθεωρεί το ποσό αυτό, σύμφωνα με τις οικονομικές και νομισματικές εξελίξεις στην Κοινότητα.2. Η παρούσα οδηγία δεν εφαρμόζεται στις:α) συμβάσεις για την κατασκευή, πώληση και μίσθωση ακινήτων ή στις συμβάσεις που αφορούν άλλα δικαιώματα σχετικά με ακίνητα.Οι συμβάσεις για την παράδοση αγαθών και την ενσωμάτωσή τους σε ακίνητα ή οι συμβάσεις για την επισκευή ακινήτων εμπίπτουν στο πεδίο εφαρμογής της παρούσας οδηγίας·β) συμβάσεις για την παροχή τροφίμων, ποτών ή άλλων αγαθών, που προορίζονται για τρέχουσα οικιακή κατανάλωση, και τα οποία προμηθεύουν διανομείς που περνούν συχνά και τακτικά·γ) συμβάσεις για την παροχή αγαθών ή υπηρεσιών, με την προϋπόθεση ότι πληρούνται οι τρεις ακόλουθοι όροι:i) η σύμβαση συνάπτεται βάσει καταλόγου του εμπόρου, τον οποίο ο καταναλωτής είχε την ευκαιρία να συμβουλευτεί χωρίς να είναι παρών ο αντιπρόσωπος του εμπόρου,ii) προβλέπεται η εξακολούθηση της επαφής ανάμεσα στον αντιπρόσωπο του εμπόρου και τον καταναλωτή όσον αφορά τη συγκεκριμένη ή άλλη μεταγενέστερη συναλλαγή,iii) τόσο ο κατάλογος όσο και η σύμβαση πληροφορούν με σαφήνεια τον καταναλωτή ότι έχει το δικαίωμα να επιστρέψει τα αγαθά στον προμηθευτή μέσα σε χρονικό διάστημα όχι κατώτερο των επτά ημερών από την παραλαβή τους ή να λύσει τη σύμβαση μέσα σ’ αυτό το χρονικό διάστημα, χωρίς να αναλαμβάνει οποιαδήποτε άλλη υποχρέωση, εκτός από μια εύλογη φροντίδα για τα αγαθά αυτά·δ) ασφαλιστικές συμβάσεις·ε) συμβάσεις σχετικές με κινητές αξίες.3. Κατά παρέκκλιση από το άρθρο 1 παράγραφος 2, τα κράτη μέλη μπορούν να μην εφαρμόζουν την παρούσα οδηγία στις συμβάσεις για την παροχή αγαθών ή υπηρεσιών που συνδέονται άμεσα με αγαθά ή υπηρεσίες για τα οποία ο καταναλωτής ζήτησε την επίσκεψη του εμπόρου.Άρθρο 4Στην περίπτωση συναλλαγών που εμπίπτουν στο πεδίο εφαρμογής του άρθρου 1, οι έμποροι οφείλουν να πληροφορούν τους καταναλωτές σχετικά με το δικαίωμά τους να υπαναχωρήσουν από τη σύμβαση μέσα στο χρονικό διάστημα που ορίζει το άρθρο 5, και να τους γνωστοποιούν το όνομα και τη διεύθυνση του προσώπου έναντι του οποίου μπορεί να ασκηθεί αυτό το δικαίωμα.Η υπόμνηση αυτή φέρει ημερομηνία και αναφέρει χαρακτηριστικά στοιχεία που επιτρέπουν να αναγνωρίζεται η συγκεκριμένη σύμβαση. Δίδεται στον καταναλωτή:α) στην περίπτωση του άρθρου 1 παράγραφος 1, κατά τη σύναψη της σύμβασης·β) στην περίπτωση του άρθρου 1 παράγραφος 2, το αργότερο κατά τη σύναψη της σύμβασης·γ) στις περιπτώσεις του άρθρου 1 παράγραφος 3 και του άρθρου 1 παράγραφος 4, όταν ο καταναλωτής υποβάλλει την προσφορά.Τα κράτη μέλη μεριμνούν για την πρόβλεψη κατάλληλων μέτρων προστασίας των καταναλωτών στην εθνική τους νομοθεσία, στην περίπτωση που δεν παρασχεθούν οι πληροφορίες που προβλέπει το παρόν άρθρο.Άρθρο 51. Ο καταναλωτής έχει το δικαίωμα να υπαναχωρήσει από τη μονομερή ανάληψη υποχρεώσεώς του, αποστέλλοντας ειδοποίηση μέσα σε προθεσμία τουλάχιστον επτά ημερών από την παραλαβή εκ μέρους του της υπόμνησης που αναφέρει το άρθρο 4, και σύμφωνα με τη διαδικασία και τους όρους που ορίζει η εθνική νομοθεσία. Η ειδοποίηση αρκεί να έχει αποσταλεί πριν τη λήξη της εν λόγω προθεσμίας.2. Η αποστολή της· ειδοποίησης έχει ως συνέπεια την απαλλαγή του καταναλωτή από κάθε υποχρέωση που απορρέει από τη ματαιωθείσα σύμβαση.Άρθρο 6Δεν χωρεί παραίτηση του καταναλωτή από τα δικαιώματα που του παρέχει η παρούσα οδηγία.Άρθρο 7Σε περιπτωση ασκήσεως του δικαιώματος υπαναχωρήσεως εκ μέρους του καταναλωτή, οι έννομες συνέπειες της υπαναχωρήσεως διέπονται από τα εθνικά δίκαια, ιδίως όσον αφορά την απόδοση πληρωμών για αγαθά ή υπηρεσίες που έχουν παρασχεθεί και την επιστροφή αγαθών που έχουν παραληφθεί.Άρθρο 8Η παρούσα οδηγία δεν εμποδίζει τα κράτη μέλη να θεσπίζουν ή να διατηρούν σε ισχύ ευνοϊκότερες διατάξεις για την προστασία των καταναλωτών στο επίπεδο που καλύπτει η παρούσα οδηγία.Άρθρο 91. Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία μέσα σε 24 μήνες από την κοινοποίησή της (1). Ενημερώνουν σχετικά αμέσως την Επιτροπή.(1) Η παρούσα οδηγία κοινοποιήθηκε στα κράτη μέλη στις 23 Δεκεμβρίου 1985.2. Τα κράτη μέλη κοινοποιούν στην Επιτροπή τα κείμενα  των ουσιωδών διατάξεων εθνικού δικαίου που θεσπίζουν στο πεδίο που καλύπτει η παρούσα οδηγία.Άρθρο 10Η παρούσα οδηγία απευθύνεται στα κράτη μέλη.Βρυξέλλες, 20 Δεκεμβρίου 1985.Για το ΣυμβούλιοΟ ΠρόεδροςR. KRIEPS


Avis juridique important

|

31979L0196

Οδηγία 79/196/EOK του Συμβουλίου της 6ης Φεβρουαρίου 1979 περί προσεγγίσεως των νομοθεσιών των κρατών μελών που αφορούν το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως και που απαιτεί ορισμένους τρόπους προστασίας

Επίσημη Εφημερίδα αριθ. L 043 της 20/02/1979 σ. 0020 - 0022 Φινλανδική ειδική έκδοση: Κεφάλαιο 13 τόμος 9 σ. 0158  Ελληνική ειδική έκδοση: Κεφάλαιο 13 τόμος 8 σ. 0042  Σουηδική ειδική έκδοση: Κεφάλαιο 13 τόμος 9 σ. 0158  Ισπανική ειδική έκδοση: Κεφάλαιο 13 τόμος 9 σ. 0204  Πορτογαλική ειδική έκδοση : Κεφάλαιο 13 τόμος 9 σ. 0204

ΟΔΗΓΙΑ ΤΟΥ ΣΥΜΒΟΥΛΙΟΥ της 6ης Φεβρουαρίου 1979 περί προσεγγίσεως των νομοθεσιών των Κρατών μελών που αφορούν το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως και που απαιτεί ορισμένους τρόπους  προστασίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι οι διατάξεις που ισχύουν στα Κράτη μέλη για τη διασφάλιση του ηλεκτρολογικού υλικού που δύναται να χρησιμοποιηθεί σε ατμόσφαιρα που υπέχει τον κίνδυνο εκρήξεως, διαφέρουν από ένα Κράτος μέλος σε άλλο, πράγμα που έχει σαν αποτέλεσμα την παρεμπόδιση  των συναλλαγών- ότι γι' αυτό το λόγο πρέπει να υπάρξει προσέγγιση αυτών των νομοθεσιών- ότι η οδηγία 76/117/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των Κρατών μελών που αφορούν το ηλεκτρολογικό υλικό που δύναται να χρησιμοποιηθεί σε ατμόσφαιρα που υπέχει τον κίνδυνο εκρήξεως(4), όρισε ιδίως τις  διαδικασίες της εξετάσεως, τις απαιτήσεις της οποίας πρέπει να πληροί το υλικό τούτο για να δύναται να εισαχθεί, διατεθεί στο εμπόριο και χρησιμοποιηθεί ελεύθερα αφού έχει υποστεί τους ελέγχους και έχει εφοδιασθεί δια των προβλεπομένων σημάτων και  σημάνσεων- ότι η οδηγία 76/117/ΕΟΚ προβλέπει, στο άρθρο 4 παράγραφος 4, ότι ειδικές οδηγίες θα καθορίσουν τα εφαρμοστέα εναρμονισμένα πρότυπα σε όλα τα Κράτη μέλη για το υλικό αυτό- ότι η οδηγία 76/117/ΕΟΚ προβλέπει στο άρθρο 5 ότι οι ειδικές οδηγίες θα καθορίζουν τις διατάξεις που θα δύνανται να προσαρμόζονται στην τεχνική πρόοδο σύμφωνα με τη διαδικασία του άρθρου 7 της εν λόγω οδηγίας- ότι η οδηγία 76/177/ΕΟΚ προβλέπει στο άρθρο 8 παράγραφος 1 δεύτερο εδάφιο και στο άρθρο 9 παράγραφος 5 ότι τα αντίγραφα των πιστοποιητικών συμφωνίας και ελέγχου διαβιβάζονται μόνο στα Κράτη μέλη- ότι είναι σκόπιμο, για να διασφαλισθεί η ελεύθερη κυκλοφορία του υλικού αυτού, να δύναται η Επιτροπή να δημοσιεύσει αποσπάσματα στην Επίσημη Εφημερίδα των Ευρωπαϊκών Κοινοτήτων- ότι είναι γι' αυτό το λόγο αναγκαίο να είναι παραλήπτης ομοίως και η  Επιτροπή- ότι η οδηγία 76/117/ΕΟΚ στο άρθρο 8 παράγραφος 2 και στο άρθρο 9 παράγραφος 6 προβλέπει μία διαδικασία για την ανάκληση του πιστοποιητικού- ότι είναι σκόπιμο τα Κράτη μέλη, η Επιτροπή και ο ενδιαφερόμενος να ενημερώνονται για μία τέτοια πράξη ανακλήσεως  και για τους λόγους που την προκάλεσαν,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως και που απαιτεί έναν ή περισσοτέρους από τους ακολούθους τρόπους προστασίας:  - εμβύθιση σε έλαιο "ο" - εσωτερική υπερπίεση "p" - κονιώδης πλήρωση "q" - αντιαναφλεκτικό περίβλημα "d" - αυξημένη ασφάλεια "e" - φυσική ασφάλεια "i".   Άρθρο 2  1. Τα Κράτη μέλη δεν δύνανται, για λόγους ασφαλείας που αφορούν την κατασκευή του, να απαγορεύσουν την πώληση ή ελεύθερη κυκλοφορία ή τη χρήση σύμφωνα με τον προορισμό του, ηλεκτρολογικού υλικού που προορίζεται να χρησιμοποιηθεί σε ατμόσφαιρα  που υπέχει τον κίνδυνο εκρήξεως και που είναι σύμφωνο με τις προδιαγραφές της παρούσης οδηγίας και της οδηγίας 76/117/ΕΟΚ σε ό,τι αφορά τις όψεις ασφαλείας που καλύπτονται από την παρούσα οδηγία.  2. Σε ό,τι αφορά τις όψεις ασφαλείας που δεν καλύπτονται από την παρούσα οδηγία,οι εθνικές διατάξεις παραμένουν σε ισχύ εφόσον δεν υπάρχουν κοινοτικές διατάξεις.   Άρθρο 3  Για τους σκοπούς της παρούσης οδηγίας, τα εναρμονισμένα πρότυπα, κατά την έννοια του άρθρου 4 παράγραφος 4 της οδηγίας 76/117/ΕΟΚ, είναι τα πρότυπα που περιλαμβάνονται στο παράρτημα 1.   Άρθρο 4  1. Το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως, υπόκειται στις διαδικασίες που αναφέρονται στο άρθρο 4 παράγραφος 1 της οδηγίας 76/117/ΕΟΚ. Οι πληροφορίες που δίδονται στους αρμόδιους  οργανισμούς, εντός του πλαισίου των διαδικασιών αυτών, είναι εμπιστευτικές.  2. Για τους σκοπούς της παρούσης οδηγίας, το κοινοτικό διακριτικό σήμα που αναφέρεται στο άρθρο 4 παράγραφος 1 και στο άρθρο 10 της οδηγίας 76/117/ΕΟΚ πρέπει να είναι σύμφωνα προς το παράρτημα II. Το σήμα αυτό πρέπει να τίθεται επί εκάστου υλικού, κατά  τρόπο ώστε να είναι ευδιάκριτο, ευανάγνωστο και διατηρήσιμο.  3. Τα Κράτη μέλη λαμβάνουν όλες τις αναγκαίες διατάξεις για να απαγορεύεται η χρησιμοποίηση, για το υλικό που αποτελεί αντικείμενο της παρούσης οδηγίας, σημάτων ή αναγραφών δυναμένων να δημιουργήσουν σύγχυση με το σήμα που εμφαίνεται στο παράρτημα II.   Άρθρο 5  Σύμφωνα με το άρθρο 5 παράγραφος 1 της οδηγίας 76/117/ΕΟΚ, το περιεχόμενο των εναρμονισμένων προτύπων που αναγράφονται στο παράρτημα I, καθώς επίσης και στο Παράρτημα II, είναι δυνατόν να τροποποιηθεί σύμφωνα με τη διαδικασία που προβλέπεται  στο άρθρο 7 της οδηγίας 76/117/ΕΟΚ.   Άρθρο 6  1. Εντός προθεσμίας ενός μηνός από της παραδόσεως του πιστοποιητικού συμφωνίας ή ελέγχου, ένα αντίγραφο του πιστοποιητικού αυτού κοινοποιείται στην Επιτροπή. Η Επιτροπή λαμβάνει επίσης, κατόπιν αιτήσεώς της, αντίγραφο του οριστικού τεχνικού  φακέλου του υλικού και των πρακτικών των εξετάσεων ή ελέγχων που θα έχει υποστεί. Οι πληροφορίες αυτές είναι εμπιστευτικές.  2. Η Επιτροπή δύναται να δημοσιεύσει στην Επίσημη Εφημερίδα των Ευρωπαϊκών Κοινοτήτων τα σημαντικά σημεία των πιστοποιητικών αυτών.   Άρθρο 7  1. Αν ο οργανισμός που παρέδωσε το πιστοποιητικό συμφωνίας ή ελέγχου ανακαλέσει αυτό για τους λόγους που αναφέρονται στο άρθρο 8 παράγραφος 2 και στο άρθρο 9 παράγραφος 6 της οδηγίας 76/117/ΕΟΚ, πρέπει να ενημερώσει τα λοιπά Κράτη μέλη και την  Επιτροπή γι' αυτή την ανάκληση. Η ανάκληση αιτιολογείται επακριβώς. Δημοσιεύεται σύμφωνα με το άρθρο 6 παράγραφος 2.  2. Η ανάκληση καθώς επίσης και η άρνηση παραδόσεως πιστοποιητικού συμφωνίας ή ελέγχου κοινοποιούνται αμέσως στον ενδιαφερόμενο, με υπόδειξη των υπό των εν ισχύι στα Κράτη μέλη νομοθεσιών, παρεχομένων ενδίκων μέσων, και των προθεσμιών και εντός των  οποίων δύνανται να ασκηθούν τα ένδικα μέσα.   Άρθρο 8  Τα Κράτη μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία εντός 18 μηνών από της κοινοποιήσεώς της και ενημερώνουν περί αυτού αμέσως την Επιτροπή.Τα Κράτη μέλη γνωστοποιούν στην Επιτροπή το κείμενο των  διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 9  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 6 Φεβρουαρίου 1979.  Για το Συμβούλιο Ο Πρόεδρος J. FRANCOIS PONCET  (1) ΕΕ αριθ. Α 4 της 6.1.1978, σ. 2.  (2) ΕΕ αριθ. Α 131 της 5.6.1978, σ. 84.  (3) ΕΕ αριθ. Α 269 της 13.11. 1978, σ. 45.  (4) ΕΕ αριθ. Ν 24 της 30.1.1976, σ. 45     ΠΑΡΑΡΤΗΜΑ I   ΕΝΑΡΜΟΝΙΣΜΕΝΑ ΠΡΟΤΥΠΑ  Τα εναρμονισμένα πρότυπα προς τα οποία πρέπει να είναι σύμφωνο ένα υλικό, σύμφωνα με τον τρόπο προστασίας του, είναι τα ευρωπαϊκά πρότυπα που αναφέρονται στον κατωτέρω πίνακα.    Ευρωπαϊκά Πρότυπα (εκδοθέντα από τη Cenelec οδός Brederode 2, Τ.Θ. 5, 1 000 Βρυξέλλες)  "" ID="1">EN 50 014> ID="2">Ηλεκτρολογικό υλικό για ατμόσφαιρες που υπέχουν τον κίνδυνο εκρήξεως. Γενικοί κανόνες> ID="3">1> ID="4">Μάρτιος 77"> ID="1">EN 50 015>  ID="2">Ηλεκτρολογικό υλικό για ατμόσφαιρες που υπέχουν τον κίνδυνο εκρήξεως: Εμβύθιση σε έλαιο "o"> ID="3">1> ID="4">Μάρτιος 77"> ID="1">EN 50 016> ID="2">Ηλεκτρολογικό υλικό για ατμόσφαιρες που υπέχουν τον κίνδυνο εκρήξεως: εσωτερική υπερπίεση "p">  ID="3">1> ID="4">Μάρτιος 77"> ID="1">EN 50 017> ID="2">Ηλεκτρολογικό υλικό για ατμόσφαιρες που υπέχουν τον κίνδυνο εκρήξεως: κονιώδης πλήρωση "q"> ID="3">1> ID="4">Μάρτιος 77"> ID="1">EN 50 018> ID="2">Ηλεκτρολογικό υλικό για ατμόσφαιρες που υπέχουν  τον κίνδυνο εκρήξεως: αντιαναφλεκτικό περίβλημα "d"> ID="3">1> ID="4">Μάρτιος 77"> ID="1">EN 50 019> ID="2">Ηλεκτρολογικό υλικό για ατμόσφαιρες που υπέχουν τον κίνδυνο εκρήξεως: αυξημένη ασφάλεια "e"> ID="3">1> ID="4">Μάρτιος 77"> ID="1">EN 50 020>  ID="2">Ηλεκτρολογικό υλικό για ατμόσφαιρες που υπέχουν τον κίνδυνο εκρήξεως: φυσική ασφάλεια "i"> ID="3">1> ID="4">Μάρτιος 77">      ΠΑΡΑΡΤΗΜΑ II   ΚΟΙΝΟΤΙΚΟ ΔΙΑΚΡΙΤΙΚΟ ΣΗΜΑ


Avis juridique important

|

31981L1015

Οδηγία 81/1015/EOK του Συμβουλίου της 15ης Δεκεμβρίου 1981 περί τροποποίησης της οδηγίας 76/625/EOK περί των στατιστικών ερευνών που θα διενεργηθούν από τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων

Επίσημη Εφημερίδα αριθ. L 367 της 23/12/1981 σ. 0031 - 0031 Φινλανδική ειδική έκδοση: Κεφάλαιο 3 τόμος 14 σ. 0097  Ισπανική ειδική έκδοση: Κεφάλαιο 03 τόμος 23 σ. 0247  Σουηδική ειδική έκδοση: Κεφάλαιο 3 τόμος 14 σ. 0097  Πορτογαλική ειδική έκδοση : Κεφάλαιο 03 τόμος 23 σ. 0247

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί τροποποιήσεως της οδηγίας 76/625/ΕΟΚ περί των στατιστικών ερευνών που θα διενεργηθούν από τα Κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων  (81/1015/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι τα Κράτη μέλη υποβάλουν τα αποτελέσματα των ερευνών που πραγματοποιούνται δυνάμει της οδηγίας 76/625/ΕΟΚ (3), όπως τροποποιήθηκε τελευταία από την πράξη προσχωρήσεως του 1979, κατά ζώνη παραγωγής και όχι σύμφωνα με τον κατάλογο των περιφερειών που περιλαμβάνεται στο παράρτημα της εν λόγω οδηγίας ·  ότι, στην πράξη, αποδείχθηκε ότι ορισμένα Κράτη μέλη αντιμετώπισαν δυσκολίες στην τήρηση της προθεσμίας που αναφέρεται στο άρθρο 5 παράγραφος 1 και στο άρθρο 6 παράγραφος 1 της εν λόγω οδηγίας και ότι, κατά συνέπεια, θα πρέπει να προβλεφθεί μεγαλύτερη προθεσμία·  ότι θεωρείται σκόπιμο να χωρίζονται κατά ποικιλία οι ετήσιες εκτιμήσεις των εκτάσεων, όπου έχουν γίνει εκριζώσεις οπωροφόρων δένδρων, που αναφέρονται στο εν λόγω άρθρο 5 παράγραφος 1·  ότι, λόγω ειδικών συνθηκών, δεν είναι δυνατόν σε ένα Κράτος μέλος να συγκεντρωθούν στοιχεία κατά κατηγορία πυκνότητος για την έρευνα του 1982 και ότι, κατά συνέπεια, είναι σκόπιμο να επιτραπεί παρέκκλιση σ' αυτό το Κράτος μέλος για την έρευνα του 1982·  ότι θα πρέπει να καθορισθεί η χρηματοδοτική ευθύνη της Κοινότητος σχετικά με τις δαπάνες που θα πραγματοποιήσει η Ελλάδα για την έρευνα του 1982,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 76/625/ΕΟΚ τροποποιείται ως εξής:  1. Στο άρθρο 2 παράγραφος 1 Γ, προστίθεται το ακόλουθο εδάφιο:  «Ωστόσο, για την έρευνα του 1982, το Ηνωμένο Βασίλειο δεν είναι υποχρεωμένο να καθορίσει την πυκνότητα φυτεύσεως.».  2. Στο άρθρο 4 παράγραφος 2, καταργείται το δεύτερο εδάφιο.  3. Στο άρθρο 5 παράγραφος 1, το πρώτο εδάφιο αντικαθίσταται από το ακόλουθο κείμενο:  «Τα Κράτη μέλη προβαίνουν κάθε έτος σε εκτιμήσεις των εκτάσεων της επικρατείας τους στις οποίες εκριζώθηκαν οπωροφόρα δένδρα των ειδών που αναφέρονται στο άρθρο 1 παράγραφος 1, και ανακοινώνουν τα αποτελέσματα των εκτιμήσεών τους στην Επιτροπή το αργότερο στις 31 Μαρτίου του επομένου έτους. Στις εκτιμήσεις αυτές θα πρέπει, στο μέτρο του δυνατού, να γίνεται διάκριση μεταξύ των ποικιλιών.».  4. Στο άρθρο 5 παράγραφος 1, οι λέξεις «το αργότερο την 31η Δεκεμβρίου», αντικαθίστανται από τις λέξεις «το αργότερο στις 31 Μαρτίου του επομένου έτους».  5. Στο άρθρο 6, η παράγραφος 1 αντικαθίσταται από το ακόλουθο κείμενο:  «1. Τα μέλη προβαίνουν κάθε έτος σε εκτιμήσεις των εκτάσεων της επικρατείας τους στις οποίες φυτεύθηκαν οπωροφόρα δένδρα των ειδών που αναφέρονται στο άρθρο 1 παράγραφος 1 και ανακοινώνουν τα αποτελέσματα των εκτιμήσεών τους στην Επιτροπή το αργότερο μέχρι τις 31 Μαρτίου του επομένου έτους. Στις εκτιμήσεις αυτές θα πρέπει, στο μέτρο του δυνατού, να γίνεται διάκριση μεταξύ των ποικιλιών.».  6. Στο άρθρο 10 παράγραφος 1, μετά τον κατάλογο των Κρατών μελών, παρεμβάλλεται το ακόλουθο εδάφιο:  «Η συνεισφορά στις δαπάνες που θα πραγματοποιηθούν από την Ελλάδα για την έρευνα του 1982 θα εγγραφεί στον προϋπολογισμό των Ευρωπαϊκών Κοινοτήτων μέχρι ενός μεγίστου ποσού 85 000 ECU.» .  7. Το παράρτημα καταργείται.  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 15 Δεκεμβρίου 1981.  Για το  Ο Πρόεδρος  P. WALKER  (1) ΕΕ αριθ. C 246 της 26. 9. 1981, σ. 3.  (2) ΕΕ αριθ. C 327 της 14. 12. 1981, σ. 79.  (3) ΕΕ αριθ. L 218 της 11. 8. 1976, σ. 10.


Avis juridique important

|

31984L0529

Οδηγία 84/529/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τους ηλεκτροκίνητους ανελκυστήρες

Επίσημη Εφημερίδα αριθ. L 300 της 19/11/1984 σ. 0086 - 0094 Φινλανδική ειδική έκδοση: Κεφάλαιο 13 τόμος 14 σ. 0088  Ισπανική ειδική έκδοση: Κεφάλαιο 13 τόμος 18 σ. 0096  Σουηδική ειδική έκδοση: Κεφάλαιο 13 τόμος 14 σ. 0088  Πορτογαλική ειδική έκδοση : Κεφάλαιο 13 τόμος 18 σ. 0096

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τους ηλεκτροκίνητους ανελκυστήρεςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι στα κράτη μέλη η κατασκευή, καθώς και οι έλεγχοι των ηλεκτροκίνητων ανελκυστήρων αποτελούν αντικείμενο επιτακτικών διατάξεων που διαφέρουν από κράτος μέλος σε κράτος μέλος και παρεμποδίζουν για το λόγο αυτό τις εμπορικές συναλλαγές στον τομέα αυτών  των ανελκυστήρων- ότι πρέπει, επομένως, να πραγματοποιηθεί προσέγγιση αυτών των διατάξεων- ότι οι κανόνες που αφορούν την εγκατάσταση και τις δοκιμές που πραγματοποιούνται κατά τον έλεγχο πριν να τεθούν σε λειτουργία τα μηχανήματα αυτά, καθώς και τον έλεγχο λειτουργίας τους, επιδρούν στην κατασκευή τους, διαφέρουν από κράτος μέλος σε κράτος  μέλος και πρέπει, επομένως, να εναρμονιστούν κι αυτοί- ότι η οδηγία 84/528/ΕΟΚ του Συμβουλίου της 17 Σεπτεμβρίου 1984 για την προσέγγιση των νομοθεσιών των κρατών μελών όσον αφορά τις κοινές διατάξεις για τα ανυψωτικά μηχανήματα και τα μηχανήματα διακινήσεως φορτίων (4) καθορίζει ιδίως τις διαδικασίες  εξέτασης τύπου ΕΟΚ και ελέγχου ΕΟΚ των μηχανημάτων αυτών- ότι, σύμφωνα με την οδηγία αυτή, πρέπει να καθοριστούν οι τεχνικές προδιαγραφές τις οποίες πρέπει να πληρούν οι ηλεκτροκίνητοι ανελκυστήρες και τα συστατικά κατασκευαστικά τους στοιχεία  (διατάξεις μανδάλωσης, θύρες πλατύσκαλου, αναστολείς ταχύτητας, αλεξίπτωτα, υδραυλικοί επικρουστήρες) για να μπορέσουν να εισάγονται, να διατίθενται στο εμπόριο και να χρησιμοποιούνται ελεύθερα, αφού υποστούν τους ελέγχους και εφοδιαστούν με τα  προβλεπόμενα σήματα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία εφαρμόζεται στα ηλεκτροκίνητα μηχανήματα ανέλκυσης που είναι εγκατεστημένα κατά μόνιμο τρόπο, εξυπηρετούν καθορισμένες στάθμες ορόφων, περιλαμβάνουν θαλαμίσκο προοριζόμενο για τη μεταφορά προσώπων ή προσώπων και  αντικειμένων, αναρτημένο από καλώδια ή αλυσίδες και μετακινούνται, τουλάχιστον εν μέρει, κατά μήκος κατακόρυφων οδηγών ή οδηγών των οποίων η κλίση σε σχέση με την κατακόρυφο είναι μικρότερη από 15o, τα οποία αποκαλούνται στο εξής "ανελκυστήρες".  2. Εξαιρούνται από το πεδίο εφαρμογής της παρούσας οδηγίας:  - οι ανελκυστήρες που έχουν σχεδιαστεί ειδικά για στρατιωτικούς ή πειραματικούς σκοπούς, καθώς και οι ανελκυστήρες που χρησιμοποιούνται ως εξοπλισμός στα πλοία, στις εγκαταστάσεις οι οποίες προορίζονται για την αναζήτηση και την εκμετάλλευση ορυκτών στο  ανοικτό πέλαγος, για ορυχεία ή για το χειρισμό ραδιενεργών ουσιών,  - οι ανελκυστήρες που προορίζονται αποκλειστικά για τη μεταφορά πραγμάτων,  - οι μη ηλεκτροκίνητοι ανελκυστήρες και αναβατόρια, τα μηχανήματα που λειτουργούν με χρήση ρευστών (ιδίως οι υδραυλικοί και ελαιοηλεκτροκίνητοι ανελκυστήρες και αναβατόρια), τα ανυψωτικά μηχανήματα που είναι γνωστά με τις ακόλουθες επωνυμίες:  ανελκυστήρες τύπου "πάτερ-όστερ", αναβατόρια με οδοντωτή ράβδο, κοχλιοκίνητα αναβατόρια, αναβατόρια θεατρικού εξοπλισμού, ανυψωτικοί μηχανισμοί αυτόματης φόρτωσης, αναβατόρια με ανατρεπόμενους κάδους, ανελκυστήρες και αναβατόρια εργοταξίων οικοδομικών  και δημοσίων έργων, μηχανήματα κατασκευών και συντήρησης και ανελκυστήρες ειδικής κατασκευής για τη μεταφορά αναπήρων.   Άρθρο 2  1. Με την επιφύλαξη του άρθρου 3, τα κράτη μέλη δεν μπορούν, λόγω των απαιτήσεων της παρούσας οδηγίας, να αρνούνται, να απαγορεύουν ή να περιορίζουν την εγκατάσταση και τη θέση σε λειτουργία των ανελκυστήρων που ανταποκρίνονται στις διατάξεις  της οδηγίας αυτής και της οδηγίας 84/528/ΕΟΚ. Στα κράτη μέλη όπου απαιτείται, προκειμένου να γίνει αποδεκτός ανελκυστήρας, να γίνει έλεγχος πριν αυτός να τεθεί σε λειτουργία, η πιστότητα του ανελκυστήρα προς τις κοινοτικές διατάξεις διαπιστώνεται με  ελέγχους και δοκιμές που πραγματοποιούνται κατά τις διατάξεις της παρούσας οδηγίας και της οδηγίας 84/528/ΕΟΚ.  Αυτά τα κράτη μέλη καθορίζουν, σύμφωνα με τις εθνικές τους διατάξεις, τα όργανα που είναι αρμόδια γι' αυτές τις δοκιμές και ελέγχους.  2. Τα κοινοτικά ή εθνικά μέτρα για τις κτιριακές κατασκευές, και ιδίως για την προστασία έναντι πυρκαγιάς, δεν θίγονται εφόσον δεν αφορούν τον τομέα εφαρμογής των διατάξεων που προβλέπονται για το σκοπό αυτό στην παρούσα οδηγία.  3. Εάν κράτος μέλος απαιτεί, πριν να γίνει εγκατάσταση, να έχει δοθεί έγκριση, η αίτηση για την έγκριση πρέπει να εξετάζεται σύμφωνα με τις διατάξεις της παρούσας οδηγίας.  4. Οι εξετάσεις και δοκιμές, που γίνονται περιοδικά στα πλαίσια της συντήρησης των ανελκυστήρων ή ύστερα από μια σημαντική μετατροπή, πραγματοποιούνται σύμφωνα με τις εθνικές διατάξεις- όσον αφορά τους ανελκυστήρες που εμπίπτουν στο πεδίο εφαρμογής της  παρούσας οδηγίας, αυτές οι εξετάσεις και δοκιμές δεν μπορούν να είναι αυστηρότερες από ό,τι καθορίζεται στο παράρτημα.   Άρθρο 3  1. Τα κατασκευαστικά στοιχεία ανελκυστήρων, τα οποία περιλαμβάνονται στο παράρτημα II, υπόκεινται στην εξέταση τύπου ΕΟΚ και στον έλεγχο ΕΟΚ σύμφωνα με την οδηγία 84/528/ΕΟΚ.  2. Τα κράτη μέλη δεν μπορούν να αρνούνται, να απαγορεύουν ή να περιορίζουν το να διατίθενται στην αγορά και να χρησιμοποιούνται για την κατασκευή ή την εγκατάσταση ανελκυστήρων αυτά τα κατασκευαστικά στοιχεία ανελκυστήρων, εφόσον ανταποκρίνονται στον  εξεταζόμενο τύπο, φέρουν το σήμα εξέτασης τύπου ΕΟΚ και συνοδεύονται από πιστοποιητικό πιστότητας το οποίο έχει συνταχθεί από τον κατασκευαστή σύμφωνα με το πρότυπο που περιέχεται στο παράρτημα IV της οδηγίας 84/528/ΕΟΚ.  3. Η βεβαίωση εξέτασης ΕΟΚ, που επιβεβαιώνει εάν ένας τύπος κατασκευαστικού στοιχείου ανταποκρίνεται στις κοινοτικές προδιαγραφές, ισχύει για περίοδο δέκα ετών και μπορεί να ανανεωθεί, ύστερα από σχετική αίτηση, για περιόδους διάρκειας δέκα ετών.   Άρθρο 4  Τα κράτη μέλη λαμβάνουν όλα τα πρόσφορα μέτρα για να εξασφαλίσουν ότι τα κατασκευαστικά στοιχεία θα μπορούν να υποβάλλονται στην εξέταση τύπου ΕΟΚ και ότι θα χορηγείται η βεβαίωση τύπου ΕΟΚ που αναφέρεται στο άρθρο 3, της οποίας το πρότυπο  περιέχεται στο παράρτημα III, εφόσον τα στοιχεία αυτά ανταποκρίνονται στις τεχνικές απαιτήσεις του παραρτήματος I.   Άρθρο 5  Οι τροποποιήσεις που είναι αναγκαίες για την προσαρμογή των παραρτημάτων της παρούσας οδηγίας στην τεχνική πρόοδο, θεσπίζονται σύμφωνα με το άρθρο 22 της οδηγίας 84/528/ΕΟΚ.   Άρθρο 6  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία σε προθεσμία είκοσι τεσσάρων μηνών από την κοινοποίησή της (5). Ενημερώνουν αμέσως σχετικά  την Επιτροπή.  2. Τα κράτη μέλη φροντίζουν να ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την οδηγία αυτή.   Άρθρο 7  Η παρούσα οδηγία απευθύνεται στα κράτη μέλη.  Βρυξέλλες, 17 Σεπτεμβρίου 1984.  Για το Συμβούλιο Ο Πρόεδρος P. BARRY  (1) ΕΕ αριθ. C 221 της 29. 9. 1975, σ. 1.  (2) ΕΕ αριθ. C 7 της 12. 1. 1976, σ. 37.  (3) ΕΕ αριθ. C 131 της 12. 6. 1976, σ. 31.  (4) Βλέπε σ. 72 της παρούσας Επίσημς Εφημερίδας.  (5) Η παρούσα οδηγία κοινοποιήθηκε στα κράτη μέλη στις 26 Σεπτεμβρίου 1984.      ΠΑΡΑΡΤΗΜΑ I   ΤΕΧΝΙΚΕΣ ΠΡΟΔΙΑΓΡΑΦΕΣ  1. Τα μηχανήματα που αναφέρονται στο άρθρο 1 παράγραφος 1 πρέπει, εκτός από ό,τι αφορά τα σημεία τα οποία αναφέρονται στο σημείο 2, να ανταποκρίνονται στο πρότυπο EN 81-1 (Έκδοση 14ης Οκτωβρίου 1977) για τους ηλεκτροκίνητους  ανελκυστήρες, που έχει εγκριθεί από την Ευρωπαϊκή Επιτροπή Τυποποίησης (CEN).  2. Το πρότυπο αυτό εφαρμόζεται με την επιφύλαξη των ακόλουθων τροποποιήσεων:  - σημείο 2 Η αναφορά στα HD 25, HD 223 και HD 224 αντικαθίσταται από την αναφορά στο HD 384 σημείο 2,  - σημείο 5.7.1. Περιθώρια της άνω απόληξης του φρέατος για ανελκυστήρες έλξης (traction drive lifts) και για ανελκυστήρες θετικής οδήγησης (positive drive lift) Γίνονται οι ακόλουθες τροποποιήσεις:  "5.7.1.1. Όταν το αντίβαρο εδράζεται στους επικρουστήρες του και αυτοί είναι εντελώς συμπιεσμένοι πρέπει να ισχύουν ταυτοχρόνως οι ακόλουθες τέσσερις προϋποθέσεις:  α) η καθοδηγούμενη διαδρομή του θαλάμου, η οποία είναι ακόμα δυνατόν να πραγματοποιηθεί κατά την άνοδο, πρέπει να είναι..... (αμετάβλητο)- β) η ελεύθερη απόσταση πάνω από την επιφάνεια που αναφέρεται στο σημείο 8.13.1 β) πρέπει να είναι τουλάχιστον...... (αμετάβλητο)- γ) η ελεύθερη απόσταση ανάμεσα στα χαμηλότερα μέρη της οροφής του φρέατος και:  1)..... (αμετάβλητο),  2)..... (αμετάβλητο)- δ) ο χώρος πάνω από το θάλαμο πρέπει να μπορεί να περιλάβει παραλληλεπίπεδο διαστάσεων τουλάχιστον 0,5 m x 0,6 m x 0,8 m, εδραζόμενο σε μία από τις έδρες του.  5.7.2.2. Όταν οι άνω επικρουστήρες..... (αμετάβλητο):  α) η ελεύθερη απόσταση πάνω από την επιφάνεια που αναφέρται στο σημείο 8.13.1 β) πρέπει να είναι τουλάχιστον ίση προς 1 m- β) η ελεύθερη απόσταση μεταξύ των χαμηλότερων σημείων της οροφής.... (αμετάβλητο)- γ) ο χώρος πάνω από το θάλαμο πρέπει να μπορεί να περιλάβει παραλληλεπίπεδο διαστάσεων τουλάχιστο 0,5 m x 0,6 m x 0,8 m, εδραζόμενο σε μία από τις έδρες του.",  - σημείο 5.7.3.3.  Οι προβλεπόμενες στο γράμμα α) διαστάσεις αντικαθίστανται από τις ακόλουθες τιμές:  "0,5 m x 0,6 m x 1 m",  - σημείο 6.2.1.  Οι προσπελάσεις από τη δημόσια οδό έως το εσωτερικό του μηχανοστασίου και του τροχαλιοστασίου πρέπει:  α) να μπορούν να φωτίζονται ευκρινώς με ηλεκτρική (ηλεκτρικές) διάταξη (διατάξεις) μόνιμα τοποθετημένη (τοποθετημένες)- β) να μπορούν να χρησιμοποιούνται ευχερώς και ασφαλώς υπό οποιεσδήποτε συνθήκες χωρίς να είναι αναγκαία η διέλευση μέσω ιδιωτικών χώρων.  Οι διάδρομοι προσπέλασης στο μηχανοστάσιο και οι προσβάσεις πρέπει να έχουν ελάχιστο ύψος 1,8 m (τα κατώφλια και τα κράσπεδα των θυρών τα οποία έχουν ύψος έως 0,4 m το πολύ δεν λαμβάνονται υπόψη) (N c),  - σημείο 6.3.2.1.  Το δεύτερο εδάφιο τροποποιείται ως εξής:  "Πρέπει, ιδιαίτερα, να μπορεί να διατίθεται:  α) μια οριζόντια ελεύθερη επιφάνεια εμπρός από τους πίνακες και το ερμάριο (N). Η επιφάνεια αυτή καθορίζεται ως εξής (N c):  - βάθος, μετρούμενο από την εξωτερική επιφάνεια των περιβλημάτων, τουλάχιστο 700 mm. Η απόσταση αυτή μπορεί να μειώνεται σε 600 mm στο ύψος των οργάνων χειρισμού (χειρολαβές, κλπ.) που βρίσκονται εν εξοχή,  - πλάτος: η μεγαλύτερη από τις δύο ακόλουθες διαστάσεις:  500 mm συνολικό πλάτος του ερμαρίου ή του πίνακος,  β) (χωρίς μεταβολές).",  - σημεία 7.1.1. και 8.6.3 Η τιμή "10 mm" να αντικατασταθεί με την τιμή "6 mm". Εντούτοις η δεύτερη φράση του σημείου 0.1.2.2 δεν εφαρμόζεται για τη νεα αυτή τιμή,  - σημείο 8.2. Εμβαδόν των θαλαμίσκων Στο κάτω μέρος του πίνακα 1, οι τρεις τελευταίες γραμμές αντικαθίστανται με το εξής κείμενο:  "Όταν το ονομαστικό φορτίο είναι μεγαλύτερο από την τιμή του ονομαστικού φορτίου που αναφέρεται στον πίνακα για το εμβαδόν του θαλάμου, ο επιτρεπόμενος ανώτερος αριθμός επιβατών πρέπει να αντιστοιχεί στο πραγματικό ωφέλιμο εμβαδόν του θαλάμου.",  - σημείο 8.13.1.  Προστίθεται η ακόλουθη προδιαγραφή:  "Η οροφή του θαλαμίσκου πρέπει να σχεδιάζεται με τρόπο που να επιδέχεται την κατασκευή κιγκλιδώματος. Τα κράτη μέλη μπορούν να απαιτούν, στην επικράτειά τους, την υποχρεωτική τοποθέτηση κιγκλιδώματος στην οροφή του θαλαμίσκου." - σημείο 9.1.2 γ) Το σημείο αυτό αντικαθίσταται με τα εξής:  "Τα άλλα χαρακτηριστικά (σύνθεση, επιμήκυνση, εκκεντρότητα, ευκαμψία, δοκιμές...) πρέπει να ανταποκρίνονται τουλάχιστον στα χαρακτηριστικά που καθορίζονται στα αντίστοιχα διεθνή πρότυπα. Εάν δεν υπάρχουν τέτοια πρότυπα, πρέπει, όταν γίνει η εγκατάσταση  του ανελκυστήρα, να πληρούνται οι εθνικές προδιαγραφές και πρότυπα του κράτους μέλους στο οποίο πραγματοποιείται η εγκατάσταση αυτή.",  - σημείο 10.5.3.1 β) 2 Το σημείο αυτό αντικαθίσταται από το εξής κείμενο:  "2) Είτε να ανοίγει με ηλεκτρική διάταξη ασφάλειας (14.1.2) το κύκλωμα που τροφοδοτεί (το υπόλοιπο αμετάβλητο)",  - σημείο 11. ΑΝΟΧΕΣ ΑΝΑΜΕΣΑ ΣΤΟ ΘΑΛΑΜΙΣΚΟ ΚΑΙ ΤΑ ΤΟΙΧΩΜΑΤΑ, ΚΑΘΩΣ ΚΑΙ ΑΝΑΜΕΣΑ ΣΤΟ ΘΑΛΑΜΙΣΚΟ ΚΑΙ ΤΟ ΑΝΤΙΒΑΡΟ - σημείο 11.2. Ανοχές ανάμεσα στο θαλαμίσκο και το τοίχωμα επίσκεψης για τους ανελκυστήρες που διαθέτουν θύρα θαλαμίσκου (κείμενο αμετάβλητο) - σημείο 11.3. Ανοχές ανάμεσα στο θαλαμίσκο και το τοίχωμα επίσκεψης για τους ανελκυστήρες χωρίς θύρα θαλαμίσκου (κείμενο αμετάβλητο) Να προστεθεί το ακόλουθο σημείο:  "11.4. Ανοχές ανάμεσα στο θαλαμίσκο και το αντίβαρο Ο θαλαμίσκος και τα προσαρτημένα στο θαλαμίσκο στοιχεία πρέπει να απέχουν τουλάχιστο 0,05 m από το αντίβαρο (εάν υπάρχει) και τα προσαρτημένα στο αντίβαρο στοιχεία.",  - σημείο 12.4.2.1 Να προστεθεί το ακόλουθο κείμενο:  "Όλα τα μηχανικά στοιχεία της πέδης τα οποία συμβάλλουν στην πέδηση που επενεργεί πάνω στο τύμπανο ή στο δίσκο πρέπει να τοποθετούνται εις διπλούν και να έχουν διαστάσεις τέτοιες ώστε, στην περίπτωση που ένα από τα στοιχεία αυτά δεν επενεργήσει στο  τύμπανο ή στο δίσκο της πέδης, η επενέργεια της πέδησης να συνεχίσει να είναι επαρκής για την επιβράδυνση του θαλαμίσκου εφόσον ο θαλαμίσκος φέρει φορτίο που περιλαμβάνεται μέσα στα επιτρεπόμενα όρια. Πάντως, μέχρις ότου παρέλθει περίοδος 5 ετών από την  ημερομηνία κατά την οποία η οδηγία θα τεθεί σε εφαρμογή, τα κράτη μέλη είναι ελεύθερα να επιβάλουν ή να μην επιβάλουν την προδιαγραφή αυτή.",  - σημείο 13.1.1.2 Το σημείο αυτό αντικαθίσταται από το εξής κείμενο:  "Οι εθνικοί κανονισμοί για την τροφοδοσία των ηλεκτρικών κυκλωμάτων εφαρμόζονται έως τον πίνακα των διακοπτών που αναφέρονται στο 13.1.1.1. Εφαρμόζονται στο σύνολο του κυκλώματος φωτισμού του μηχανοστασίου, του χώρου του πυθμένα, των τροχαλιών και του  φρέατος.",  - σημείο 13.1.1.3 Εφόσον το πρότυπο EN 81-1 δεν περιλαμβάνει ιδιαίτερες διατάξεις για τα στοιχεία του ηλεκτρολογικού εξοπλισμού των ανελκυστήρων, εφαρμόζονται οι διατάξεις της οδηγίας 73/23/ΕΟΚ,  - σημείο 13.1.1.4 Το σημείο αυτό αντικαθίσταται με το εξής κείμενο:  "Η ηλεκτρολογική εγκατάσταση των ανελκυστήρων πρέπει:  α) να πληροί τις απαιτήσεις των εναρμονισμένων εγγράφων της Ευρωπαϊκής Επιτροπής Ηλεκτροτεχνικής Τυποποίησης (CENELEC), τα οποία έχουν εγκριθεί από τις εθνικές ηλεκτροτεχνικές επιτροπές των χωρών της ΕΟΚ- β) εφόσον ελλείπουν τα εναρμονισμένα έγγραφα που αναφέρονται στο α) τα σχετικά με την εγκατάσταση ηλεκτρολογικού εξοπλισμού, πρέπει να πληροί τις απαιτήσεις των εθνικών ρυθμίσεων της χώρας στην οποία γίνεται η εγκατάσταση του ανελκυστήρα.",  - σημείο 13.1.2 Το σημείο αυτό αντικαθίσταται με το εξής κείμενο:  "Στο μηχανοστάσιο και το χώρο τροχαλιών είναι αναγκαία η προστασία έναντι άμεσης επαφής με χρήση περιβλημάτων με βαθμό προστασίας τουλάχιστον IP 1 X.",  - σημείο 13.2.1.3 Το σημείο αυτό συμπληρώνεται με το εξής κείμενο:  "Τόσο για τους κύριους αυτόματου διακόπτες που αναφέρονται στο σημείο 13.2.1.1 όσο και για τους βοηθητικούς που αναφέρονται στο σημείο 13.2.1.2, μπορεί να γίνει δεκτό, στα πλαίσια των μέτρων τα οποία λαμβάνονται για να τηρηθεί το σημείο 14.1.1.1, ότι:" (το υπόλοιπο χωρίς μεταβολές)",  - σημείο 13.3 Το σημείο αυτό αντικαθίσταται με το εξής κείμενο:  "13.3.1. Οι κινητήρες που είναι απευθείας συνδεδεμένοι με το δίκτυο πρέπει να έχουν προστασία έναντι των βραχυκυκλωμάτων.  13.3.2. Οι κινητήρες που είναι απευθείας συνδεδεμένοι με το δίκτυο πρέπει να έχουν προστασία έναντι των υπερφορτίσεων με αυτόματες διατάξεις διακοπής του ρεύματος, οι οποίες θα επανοπλίζονται χειροκίνητα (εκτός από τις διατάξεις που προβλέπονται στο  13.3.3) και πρέπει να προκαλούν διακοπή του ρεύματος σε όλους τους ενεργούς αγωγούς τροφοδοσίας του κινητήρα.  13.3.3. Εφόσον η ανίχνευση των υπερφορτίσεων γίνεται με την αύξηση της θερμοκρασίας των τυλιγμάτων του κινητήρα, η διάταξη διακοπής του ρεύματος μπορεί να κλείνει αυτόματα εφόσον ψυγεί επαρκώς.  13.3.4. Οι διατάξεις των σημείων 13.3.2 και 13.3.3 εφαρμόζονται σε κάθε ένα τύλιγμα, εάν ο κινητήρας περιλαμβάνει τυλίγματα που τροφοδοτούνται από διαφορετικά κυκλώματα.  13.3.5. Όταν οι κινητήρες ανύψωσης τροφοδοτούνται από γεννήτριες συνεχούς ρεύματος με κινητήρα, οι κινητήρες ανύψωσης πρέπει και αυτοί να έχουν προστασία έναντι των υπερφορτίσεων.",  - σημείο 13.5.3.5 Στο τέλος του σημείου αυτού να προστεθεί:  "ή να έχουν κατάλληλη κυλινδρική απόληξη στα άκρα τους",  - σημείο 13.5.4 Το σημείο αυτό αντικαθίσταται από το εξής κείμενο:  "Οι συσκευές και διατάξεις που λειτουργούν μέσω ρευματοληπτών και τοποθετούνται σε κυκλώματα διατάξεων ασφάλειας πρέπει να σχεδιάζονται και να κατασκευάζονται με τρόπο ώστε, εάν δεν απαιτείται η χρήση εργαλείου προκειμένου να αποσυνδεθούν, να είναι  αδύνατον ο ρευματολήπτης να επανατοποθετηθεί λανθασμένα.",  - σημείο 13.6.2 Αντικαθίσταται η φράση "σύμφωνα με το 438 του CENELEC HD 224" με τη φράση "σύμφωνα με το άρθρο 41 τμήμα 411 του HD 384",  - σημείο 14.1.2.1.2 Το σημείο αυτό καταργείται,  - σημείο 14.1.2.1.6 Το σημείο αυτό αντικαθίσταται με το εξής κείμενο:  "Στα κυκλώματα ασφαλείας που περιέχουν περισσότερους από ένα παράλληλους διαύλους, όλες οι πληροφορίες, εκτός από τις πληροφορίες που είναι αναγκαίες για τον έλεγχο αρτιότητας, πρέπει να παρέχονται από τον ίδιο δίαυλο και μόνον απ' αυτόν.",  - σημείο 14.1.2.1.8 Η πρώτη φράση του σημείου αυτού αντικαθίσταται με το εξής κείμενο:  "Η κατασκευή και η σύνδεση εσωτερικών διατάξεων τροφοδοσίας πρέπει να παρεμποδίζει την εμφάνιση λανθασμένων σημάτων στις εξόδους των ηλεκτρολογικών διατάξεων ασφαλείας που οφείλονται στα αποτελέσματα των χειρισμών μεταγωγής.",  - σημείο 14.1.2.2.1 Το σημείο αυτό αντικαθίσταται με το ακόλουθο κείμενο:  "Η λειτουργία μιας επαφής ασφαλείας πρέπει να γίνεται με θετικό αποχωρισμό των οργάνων διακοπής του κυκλώματος. Ο αποχωρισμός αυτός πρέπει να πραγματοποιείται ακόμα και αν οι επαφές έχουν κολλήσει μεταξύ τους.  Θετικός αποχωρισμός επιτυγχάνεται όταν όλα τα στοιχεία των επαφών ανοίγματος έρθουν στη θέση "ανοικτό" και για ένα ουσιαστικό μέρος της διαδρομής δεν υπάρχει καμία παραμορφώσιμη σύνδεση (π.χ. ελατήρια) μεταξύ των κινητών επαφών και του σημείου του  οργάνου χειρισμού στο οποίο εφαρμόζεται η προσπάθεία του χειρισμού.  Ο σχεδιασμός πρέπει να είναι τέτοιος ώστε να περιορίζονται στο ελάχιστο οι κίνδυνοι βραχυκυκλώματος που προέρχονται από τη βλάβη ενός συστατικού εξαρτήματος.",  - σημείο 14.1.2.2.2 Το σημείο αυτό συμπληρώνεται ως εξής:  "Οι επαφές ασφαλείας πρέπει να ανήκουν στις εξής κατηγορίες, όπως προσδιορίζονται στο δημοσίευμα CEI 337-1:  α) AC 11 εάν πρόκειται για επαφές ασφαλείας ενσωματωμένες σε κυκλώματα που τροφοδοτούνται με εναλλασσόμενο ρεύμα- β) DC 11 εάν πρόκειται για επαφές ασφαλείας ενσωματωμένες σε κυκλώματα που τροφοδοτούνται με συνεχές ρεύμα.",  - σημείο 14.1.2.2.3 Το κείμενο μένει αμετάβλητο,  - σημείο 14.1.2.2.5 Οι λέξεις "Εάν τα στοιχεία επαφής προστρίβονται πάνω στα μονωτικά μέρη" διαγράφονται,  - σημείο 14.1.2.3.1 Το σημείο αυτό διαγράφεται.  Το σημείο 14.1.2.3.2 γίνεται 14.1.2.3.1 και το σημείο 14.1.2.3.3 γίνεται 14.1.2.3.2,  - σημείο 14.1.2.3.3 Το σημείο αυτό συμπληρώνεται με το εξής κείμενο:  "δ) Στην περίπτωση κυκλωμάτων πολλαπλής ασφαλείας πρέπει να λαμβάνονται μέτρα για να περιορίζεται όσο είναι δυνατόν ο κίνδυνος να εμφανίζονται ταυτοχρόνως βλάβες σε περισσότερα από ένα κυκλώματα λόγω μίας και μοναδικής αιτίας.",  - σημείο 14.1.2.5 Το σημείο αυτό συμπληρώνεται με το εξής κείμενο:  "Τα στοιχεία μετάδοσης στα κυκλώματα ασφαλείας πρέπει ανεξάρτητα από τη διεύθυνση, να έχουν αντίσταση σε κραδασμούς ημιτονοειδούς μορφής, εφόσον η συχνότητα f των κραδασμών αυτών περιλαμβάνεται ανάμεσα σε 1 Hz και 50 Hz και το εύρος τους a (mm)  συναρτήσει του f δίνεται από τις σχέσεις:  a= για 1 < f  10 Hz a= για 10 < f  50 Hz Τα στοιχεία μετάδοσης στα κυκλώματα ασφαλείας που τοποθετούνται σε θαλαμίσκους ή θύρες ανελκυστήρων πρέπει να έχουν αντίσταση σε επιτάχυνση +- 30 m/s2, ανεξάρτητα από τη διεύθυνση.  Σημείωση:  Όταν προβλέπονται διατάξεις απόσβεσης για στοιχεία μετάδοσης, αυτές πρέπει να θεωρούνται ως μέρος των στοιχείων μετάδοσης.".  - σημείο Δ.2 ι) 2 Το σημείο αυτό συμπληρώνεται ως εξής:  "Κάθε κράτος μέλος μπορεί πάντως να καθορίσει μια ταχύτητα δοκιμής που να είναι μεγαλύτερη από την ταχύτητα που αναφέρεται, αλλά να μην υπερβαίνει την ονομαστική ταχύτητα (N b).",  - σημείο ΣΤ.0.2.5 Το σημείο αυτό συμπληρώνεται ως εξής:  "Σύμφωνα με το άρθρο 13 παράγραφος 2 της οδηγίας 84/528/ΕΟΚ.  3. Εφόσον ορισμένοι τομείς, καθοριζόμενοι από το πρότυπο, κατά το σημείο 0.1.4, ως Ν α, Ν β ή Ν γ, μπορούν να διατεθούν αποκλειστικά για εθνικές ρυθμίσεις, κάθε κράτος μέλος ανακοινώνει στην Επιτροπή και στα άλλα κράτη μέλη, έξι μήνες μετά τη δημοσίευση  της οδηγίας, τους όρους που πρέπει να πληρούνται στην επικράτειά του.       ΠΑΡΑΡΤΗΜΑ II   Κατάλογος κατασκευαστικών στοιχείων για ανελκυστήρες τα οποία υπόκεινται στην εξέταση τύπου ΕΟΚ και στον έλεγχο ΕΟΚ σύμφωνα με το άρθρο 2  (1) 1. Διατάξεις μανδαλώσεως των θυρών πλατύσκαλου 2. Αναστολείς ταχύτητας (θάλαμος και αντίβαρο) 3. Αλεξίπτωτα (θάλαμος και αντίβαρο) 4. Επικρουστήρες (με συσσώρευση ενέργειας και απόσβεση της κίνησης επιστροφής και επικρουστήρες με διάχυση της ενέργειας).    (1) Μόλις συμπληρωθούν οι προδιαγραφές για τις θύρες πλατύσκαλου στον τομέα της συμπεριφοράς έναντι πυρκαγιάς σύμφωνα με τη διαδικασία που προβλέπεται στο άρθρο 5, θα υπόκεινται και αυτές στην εξέταση τύπου ΕΟΚ και στον έλεγχο ΕΟΚ.      ΠΑΡΑΡΤΗΜΑ III   ΠΡΟΤΥΠΟ ΒΕΒΑΙΩΣΗΣ ΓΙΑ ΤΗΝ ΕΞΕΤΑΣΗ ΤΥΠΟΥ ΕΟΚ  Όνομα του εγκεκριμένου οργανισμού ...  ...  ...  Βεβαίωση εξέτασης τύπου ΕΟΚ ...  ...  ...  ...  Αριθ. εξέτασης τύπου ΕΟΚ ...  1. Κατηγορία, τύπος και σήμα κατασκευής ή εμπορικό σήμα ...  2. Όνομα και διεύθυνση του κατασκευαστή ...  ...  ...  3. Ενδεχομένως όνομα και διεύθυνση του κατόχου της βεβαίωσης ...  ...  ...  4. Ημερομηνία προσαγωγής για την εξέταση τύπου ΕΟΚ ...  5. Η βεβαίωση χορηγείται δυνάμει της εξής προδιαγραφής ...  ...  6. Εργαστήριο δοκιμών ...  7. Ημερομηνία και αριθμός του πρακτικού του εργαστηρίου ...  8. Ημερομηνία της εξέτασης τύπου ΕΟΚ ...  9. Στην παρούσα βεβαίωση προσαρτώνται τα ακόλουθα αποδεικτικά που φέρουν τον αριθμό της παραπάνω εξέτασης τύπου ΕΟΚ ...  ...  10. Ενδεχομένως συμπληρωματικές πληροφορίες ...  ...  ...  (Τόπος) ..., (ημερομηνία) ...  ...  (υπογραφή)